1. **גמרא בבא בתרא ע"ג**

אמר רבה אשתעו לי נחותי ימא, האי גלא דמטבע לספינה, מיתחזי כי צוציתא דנורא חיוורתא ברישא, ומחינן ליה באלוותא דחקיק עליה אהיה אשר אהיה יה ה' צבאות אמן אמן סלה, ונייח:

1. **ריטב"א ב"ב**

אמר רבה אשתעו לי נחותי ימא וכו'. יש במעשיות שבפרק זה ענינים זרים לבני אדם... ויש גם במעשיות אלו ענינים נרמזים שלא היו נראין להם במראית העין אלא במראה החלום, וזה כי כשהחכמים הולכים בים אוקיינוס ורואין שם נפלאות השם יתברך, וגם שהם שם מתבודדים ומחשבים בענינים נוראים ונפלאים, ובעת השינה יראה להם כענין הרהורים ענינים נפלאים

1. **בן יהוידע ב"ב ע"ג**

הנה נודע כל מאמרים אלו לא דברו בהם דברים כפשוטן, אלא הם דברי משל, ואפילו שיש בהם דברים שאפשר להיות במציאות, עם כל זה לא נאמרו אלא דרך משל וחידה והמה הנקראים במשלי (א ,ו) להבין משל ומליצה דברי חכמים וחידותם.

1. **רשב"ם**

דמטבע - שרוצה לטבוע: אית ליה ברישא - שהולך לפניה: צוציתא דנורא חיורתא - אש לבנה ומלאך מזיק הוא:

1. **גמ' קידושין דף פ"א**

הנך שבוייתא דאתאי לנהרדעא; אסקינהו לבי רב עמרם חסידא אשקולו דרגא מקמייהו [הוציאו את הסולם מתחתם]; בהדי דקא חלפה חדא מנייהו נפל נהורא באיפומא שקליה רב עמרם לדרגא דלא הוו יכלין בי עשרה למדלייא [להרים אותו]- דלייא לחודיה, סליק ואזיל; כי מטא לפלגא דרגא - איפשח רמא קלא 'נורא בי עמרם' אתו רבנן אמרו ליה: כסיפתינן! אמר להו: מוטב תיכספו בי עמרם בעלמא הדין - ולא תיכספו מיניה לעלמא דאתי. אשבעיה דינפק מיניה - נפק מיניה כי עמודא דנורא. אמר ליה: חזי דאת נורא, ואנא בישרא - ואנא  עדיפנא מינך.

1. **גר"א**

ידוע שהגוף נקרא ספינה וכל הצרות שעוברים עליו נקראים גלים, ונקרא דמטבא לספינתא הוא היצר הרע המסית לאדם הוא מלאך המות, ומחזי כניצוציתא דנורא כמעשה דרב עמרם חסידא בפרק עשרה יוחסין אשבעיה ליצריה דנפק מיניה ונפק כעמודא דנהורא. כי בתחלה כשמסית מראה לו חמשים סימני טהרה שמותר.

ויש לנו על זה ב' הבטחות אחת שאף בגלות יציל אותנו מכל צרה והשנית שהבטיח לנו לגאלנו מן הגלות. הבטיח לנו במצרים אהיה אשר אהיה. וענין השם כמ"ש רז"ל וא"ר אלעזר בר יעקב מיום שחרב בית המקדש די לעולמו שישתמש בב' אותיות שנא' כל הנשמה תהלל קה. וכשכלל ישראל בשפלות אין השם שלם, ואין מלך בלא צבא ואין נקרא ה' צבאות עד שיגאל את צבאו וימלוך לעולם. וזהו אומרו ומחינן ליה באלוותא דחקיק עליה אהיה אשר אהיה יה ה' צבאות

1. **חתם סופר ב"ב**

באלוותא דחקיק עליה אהיה אשר אהיה ה' צבאות אמן אמן סלה הכוונה לגלי עולם הזה ים סוער יכונה אשר הרבה בלי אדם מתפתים עי"ז, וסרים מאחרי ה' אלקים. יש אשר יתיאשו מפדות. ויש יאמרו אין עולם אלא אחד ואין אחר עה"ז כלום, ויש יתנו ממשלה לשרים של או"ה והם נותנים כח להאומות אשר אנחנו שוכנים ונתונים תחתיהם, ולכן מחינן לי' באלותא פירוש במקל ר"ת מעולם קוינו ל"ך דחקוק עליו אהי' אשר אהי' נגד היאוש לומר אהי' עמם בגלות זה כידוע פירש"י ע"כ אין להתיאש ומי שהושיע לאבות יושיע להבנים, ונגד השנית להכחיש אין עולם אלא אחד, אמר בי"ה ה' צור עולמים עה"ז בה' ועה"ב ביו"ד, ונגד השלישי נומר כי שרי האומות הה המנהיגים וארץ לתלה בידה אמר ה' צבאות כי הוא אלק צבאות

1. **שמות פרק ג'**

**יא** וַיֹּאמֶר מֹשֶׁה, אֶל-הָאֱלֹהִים, מִי אָנֹכִי, כִּי אֵלֵךְ אֶל-פַּרְעֹה; וְכִי אוֹצִיא אֶת-בְּנֵי יִשְׂרָאֵל, מִמִּצְרָיִם.  **יב** וַיֹּאמֶר, כִּי-אֶהְיֶה עִמָּךְ, וְזֶה-לְּךָ הָאוֹת, כִּי אָנֹכִי שְׁלַחְתִּיךָ:  בְּהוֹצִיאֲךָ אֶת-הָעָם, מִמִּצְרַיִם, תַּעַבְדוּן אֶת-הָאֱלֹהִים, עַל הָהָר הַזֶּה

1. **מי מרום חלק ו'**

שם אהיה מורה שהגולה היא מצד העתיד

הספינה היא ספינת עם ישראל בזמן שתתחיל הגאולה להתנוצץ.. וההוא גלא רוצה להטביע את הספינה, בטענה שעדיין לא הגיעו לדרגא של 'אם יהיו חטאיכם כשנים כשלג ילבינו, והציצותא דנורא היא רק חיוורתא ברישא, ולכן ישנם כאלה שמתרחקים מספינה זו ואינם רוצים להכנס בתוכה, וללמד לתועים בינה שישובו אל ה' ואל תורתו למען להלבין עונותיהם של ישראל' ולשם כך מחינן ליה באלוותא דחקיק עליה אהיה אשר אהיה לומר שאין הגאולה מצד הזכות של עכשיו אלא בשביל העתיד הנפלא. שכל ישראל יהיו צבקות ה', ובזה נייח הגלא.